als_Latn dik_Latn sna_Latn
Ndiheni shpesh të lodhur? Studimet tregojnë se të rriturve iu nevojiten 30 minuta më shumë për të rënë në gjumë se më të rinjtë. Kur më në fund i zë gjumi, ata flenë lehtë dhe zgjohen shpesh. Prandaj, nuk është çudi që ndihen pa energji gjatë ditës.
Qëndrojini larg sheqerit të ëmbëlsirave dhe ndiqni 3 këshillat e mëposhtme.
Hani ushqime me hekur
Nëse gjatë ditës keni konsumuar ushqime të varfra në hekur si qumështi, djathi e patatet do të ndiheni të lodhur herët gjatë pasdites. Përdorni ushqime që përmbajnë hekur si peshku, mishi i viçit, fasulet, thjerrëzat, perime jeshile dhe pulë. Hekuri është i rëndësishëm pasi merr oksigjenin nga mushkëritë dhe e çon në pjesët e tjera të trupit. Pa sasitë e duhura nga ky mineral do të ndiheni të lodhur, të dobët e të sëmurë.
Qëndrojini larg ushqimeve të përpunuara
Ushqimet e përpunuara përmbajnë më pak fibra e më shumë sheqer se ushqimet e tjera. Konsumimi i sheqerit lidhet ngushtë me sëmundje si obeziteti, diabeti dhe problemet e zemrës. Përdorimi me tepri i tij, mund të ketë efekt të kundërt në metabolizëm.
Qëndrojini larg ushqimeve të skuqura dhe kafeinës
Ushqimet e skuqura ju sjellin gjumë, pasi sistemi tretës duhet të punojë më shumë për të tretur yndyrnat në to. Ato janë plot me yndyrna dhe kanë efekte negative edhe në lëkurë, e cila bëhet me rrudha. Bëni mirë të shmangni edhe kafeinën. Edhe pse është stimulant, do të ndiheni edhe më të lodhur, pasi largohet efekti i saj. Zgjidhni më mirë çajin në mëngjes. Çaji i bardhë ju bën të dukeni më të rinj, ndërsa çaji i zi ndikon në reduktimin e stresit.
Burimi: The Huffington Post
als_Latn als_Latn als_Latn als_Latn als_Latn als_Latn als_Latn als_Latn eng_Latn